

**REPUBLIKA HRVATSKA**

**BRODSKO-POSAVSKA ŽUPANIJA**

**UPRAVNI ODJEL ZA GRADITELJSTVO,**

**INFRASTRUKTURU I ZAŠTITU OKOLIŠA**

*Petra Krešimira IV. br. 1, 35 000 Slavonski Brod*

KLASA: 351-03/21-01/18

URBROJ: 2178/1-03-02/5-21-03

Slavonski Brod, 9. studeni 2021. godine

Upravni odjel za graditeljstvo, infrastrukturu i zaštitu okoliša Brodsko-posavske županije, kao koordinator provedbe javne rasprave, temeljem članaka 160., 162. i 163. Zakona o zaštiti okoliša („Narodne novine“, br. 80/13, 153/13, 78/15, 12/18 i 118/18), članaka 17. Uredbe o informiranju i sudjelovanju javnosti i zainteresirane javnosti u pitanjima zaštite okoliša („Narodne novine“, br. 64/08), te Odluke Ministarstva gospodarstva i održivog razvoja, Uprave za procjenu utjecaja na okoliš i održivo gospodarenje otpadom (Klasa: UP/I-351-03/21-08/20, Urbroj: 517-05-1-1-21-23, od 22. listopada 2021. god.), objavljuje početak

**J A V N E R A S P R A V E**

u postupku procjene utjecaja na okoliš **regionalnog centra za gospodarenje otpadom „Šagulje“ na području Općine Dragalić i Grada Nova Gradiška,**

**Brodsko-posavska županija**

**I.**

Studija o utjecaju na okoliš regionalnog centra za gospodarenje otpadom „Šagulje“ na području Općine Dragalić i Grada Nova Gradiška, Brodsko-posavska županija (u daljnjem tekstu: Studija), nositelja zahvata: Regionalni centar za gospodarenje otpadom Šagulje d.o.o., Trg pobjede 26a, Slavonski Brod, upućuje se na javnu raspravu u trajanju od trideset (30) dana.

**II.**

Javna rasprava i javni uvid u cjelokupnu dokumentaciju Studije, provoditi će se **od 19. studenog do 20. prosinca 2021. god.,** svakog radnog dana od 8,00 do 14,00 sati, u službenim prostorijama: - Općine Dragalić, Trg sv. Ivana Krstitelja 2, Dragalić

- Grad Nova Gradiška, Trg kralja Tomislava 1, Nova Gradiška.

Na mjestima javnog uvida će biti izložena jedna cjelovita i jedan ne-tehnički sažetak Studije.

Javno izlaganje sa nazočnim predstavnicima nositelja zahvata i ovlaštenika, na kojem će se raspravljati i neposredno odgovarati na postavljena pitanja nazočne javnosti i zainteresirane javnosti, održati će se dana **7. prosinca 2021. god. (utorak) u 11,00** **sati u velikoj vijećnici Grada Nova Gradiška**, Trg kralja Tomislava 1, Nova Gradiška.

**III.**

Mišljenja, primjedbe i prijedlozi javnosti i zainteresirane javnosti o Studiji, mogu se upisati u knjige primjedbi koje će bit dostupne na mjestima javne rasprave ili se mogu dostaviti pisano, poštom ili osobno, za vrijeme trajanja javne rasprave, zaključno sa 20. prosinca 2021. godine, s naznakom: „Studija – RCGO Šagulje “, na adresu:

Brodsko-posavska županija, Upravni odjel za graditeljstvo, infrastrukturu i zaštitu okoliša,

Petra Krešimira IV. br. 1, 35000 Slavonski Brod.

Primjedbe i prijedlozi koji ne budu dostavljeni u roku i nisu čitko napisani, neće se uzeti u obzir u pripremi izvješća o javnoj raspravi.

**IV.**

Obavijest javnosti i zainteresiranoj javnosti, objavljuje se u „Večernjem listu“, na oglasnim pločama i internetskim stranicama Brodsko-posavske županije, Općine Dragalić i Grada Nova Gradiška, a s danom početka javne rasprave i na internetskim stranicama Ministarstva gospodarstva i održivog razvoja, gdje će biti objavljena i cjelovita Studija.

Vezano za trenutnu epidemiju COVID-19 virusa u Republici Hrvatskoj, provedba javnog uvida i javnog izlaganja će se provoditi sukladno važećim epidemiološkim preporukama.

**Upravni odjel za graditeljstvo, infrastrukturu i zaštitu okoliša**